Kan 1982,pig-akusahan kan 15 taong gulang na aktres na si Pepsi Paloma si de Leon dangan mga kairiba niyang mga komedyante na sina Vic Sotto dangan si Richie DHorsie nin grupo nin panlulugos dangan pagkua nin mga ladawan niya kan Hunyo 21 sa sarong kwarto sa Otel nin Sulo sa Syudad nin Quezon. Kan Hulyo 31, nag-lodge nin pormal na kaso an manager ni Paloma na si Rey dela Cruz  kaiba si Defense Minister Juan Ponce Enrile. Kan Agosto 18, nagsangat si Paloma nin mga paratang nin panlulugos dangan paghiro nin kalibugan o kahalayan kontra sa tolong personalidad sa telebisyon bago an opisina nin piskal kan Syudad nin Quezon. Pigdadara an krimen kan panlulugos sa panahong kadto sa Pilipinas iyo an parusang kagadanan, dangan tanganing mapugulan an saiyang tugang asin an saiyang mga kaibanan na ipadara sa silya-elektrika, marikas na nagduman si Tito Sotto tanganing mahiling si Paloma mantang pigsisiguridad pa langgad siya kan mga   services ni Atty. Rene Cayetano. Segun ki Paloma, pigpirit siya ni Tito Sotto sa pagpirma nin sarong Affidavit of Desistance tanganing i-drop an mga paratang sa panlulugos kontra sa saiyang tungang dangan mga kaibanan -- Di umanoy nagkaag si Tito Sotto nin pistol sa lamesa sa atubangan ni Paloma kan ini nagduman tanganing makaulay siya.